《折杨柳枝歌》
隋代·佚名

上马不捉鞭，反拗杨柳枝。
下马吹长笛，愁杀行客儿。

门前一株枣，岁岁不知老。
阿婆不嫁女，那得孙儿抱。

敕敕何力力，女子临窗织。
不闻机杼声，只闻女叹息。

问女何所思，问女何所忆。
阿婆许嫁女，今年无消息。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。